OR ควักเงิน 500 ลบ. เข้าซื้อหุ้น “โพลาร์ แบร์ มิชชั่น” เสริมแกร่งธุรกิจค้าปลีก
OR เข้าลงทุนซื้อหุ้นบุริมสิทธิออกใหม่ของ “โพลาร์ แบร์ มิชชั่น” มูลค่า 499.96 ลบ. หวังเสริมสร้างศักยภาพและความแข็งแกร่งของธุรกิจค้าปลีก
OR เข้าลงทุนซื้อหุ้นบุริมสิทธิออกใหม่ของ “โพลาร์ แบร์ มิชชั่น” มูลค่า 499.96 ลบ. เพื่อเสริมสร้างศักยภาพ ความแข็งแกร่งของธุรกิจค้าปลีก
20 พ.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR เปิดเผยว่า ที่ประชุมคณะกรรมการบริษัทฯ มีมติอนุมัติให้ บริษัท มอดูลัส เวนเจอร์ จำกัด (Modulus) บริษัทย่อยที่ OR ถือหุ้น 100% เข้าลงทุนโดยการซื้อหุ้นบุริมสิทธิออกใหม่ของ บริษัท โพลาร์ แบร์ มิชชั่น จำกัด (Freshket) ในวงเงินไม่เกิน 14.5 ล้านเหรียญสหรัฐฯ แปลงจากค่าเงินบาท ณ วันที่ 20 พฤษภาคม 2565 อยู่ที่  499,960,000 ล้านบาท
ขณะที่ Freshket เป็นผู้ให้บริการธุรกิจห่วงโซ่อุปทานด้านอาหาร (Food Supply Chain Service) ซึ่งดำเนินการจัดหา นำเข้า และจัดจำหน่ายวัตถุดิบคุณภาพดีสำหรับลูกค้าร้านอาหาร โรงแรม และผู้บริโภค โดยนำเทคโนโลยีมาใช้ในการบริหารจัดการระบบห่วงโซ่อุปทานด้านอาหารให้มีประสิทธิภาพและมีความโปร่งใส
โดยการลงทุนครั้งนี้มีวัตถุประสงค์ เพื่อเสริมสร้างศักยภาพ ความแข็งแกร่งของธุรกิจค้าปลีกของ OR และบริษัทในเครือ และตอบสนองความต้องการที่เปลี่ยนไปของผู้บริโภค รวมทั้งสร้างโอกาสในการเติบโตร่วมกันแบบ inclusive growth ทั้งในและต่างประเทศ ทั้งนี้ Modulus ได้ลงนามในสัญญาจองซื้อหุ้น และสัญญาระหว่างผู้ถือหุ้น ในวันที่ 19 พ.ค.2565